paragraph_text: Riječ je o klasičnoj tekstualnoj avanturi gdje igrač upisivanjem tekstualnih naredbi upravlja svojim likom i komunicira s okolinom. Ono po čemu je Zork bio poseban i prepoznatljiv jest vrlo kvalitetan način pripovijedanja te izrazito sofisticirani način raščlanjivanje teksta (engl. parsing). Iako je originalna igra bila samo jedna, prilikom izdavanja igre za komercijalno tržište podijeljena je u tri nastavka: Zork: The Great Underground Empire, Zork II: The Wizard of Frobozz i Zork III: The Dungeon Master.